SET รีบาวด์! ปิดเช้าพุ่ง 15 จุด รับปัจจัยตปท. หลังสหรัฐฯชะลอขึ้นภาษีนำเข้าสินค้าจีน
SET รีบาวด์! ปิดเช้าพุ่ง 15 จุด รับปัจจัยตปท. หลังสหรัฐฯชะลอขึ้นภาษีนำเข้าสินค้าจีน โดยดัชนีปิดตลาดเช้านี้ที่ระดับ 1,634.96 จุด เพิ่มขึ้น 14.73 จุด หรือ 0.91 จุด มูลค่าการซื้อขาย 3.24 หมื่นล้านบาท 
14 ส.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,634.96 จุด เพิ่มขึ้น 14.73 จุด หรือ 0.91 จุด มูลค่าการซื้อขาย 3.24 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นแรงหลังจากที่ปรับตัวลงแรงเมื่อวานนี้ ซึ่งเป็นไปในทิศทางเดียวกับตลาดหุ้นในภูมิภาคเอเชียที่เช้านี้ปรับตัวขึ้นถ้วนหน้า เช่นเดียวกับตลาดสหรัฐฯปรับตัวขึ้นเมื่อคืนที่ผ่านมาตอบรับการผ่อนคลายความกังวลสงครามการค้าระหว่างสหรัฐและจีน ภายหลังจากสหรัฐฯชะลอขึ้นภาษีนำเข้าสินค้าจากจีนบางส่วน
อย่างไรก็ดี ยังต้องติดตามสถานการณ์การประท้วงในฮ่องกงต่อไป รวมถึงโค้งสุดท้ายของการทยอยประกาศผลประกอบการของบริษัทจดทะเบียนในประเทศด้วย
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะแกว่งแคบในแดนบวก โดยมีแนวรับ 1,625 จุด ส่วนแนวต้าน 1,640-1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  2,103.24 ล้านบาท ปิดที่   83.75 บาท ลดลง  0.75 บาท
PTT     มูลค่าการซื้อขาย  1,750.87 ล้านบาท ปิดที่   43.75 บาท เพิ่มขึ้น 0.75 บาท
PTTGC   มูลค่าการซื้อขาย  1,123.21 ล้านบาท ปิดที่   53.50 บาท เพิ่มขึ้น 2.00 บาท
KBANK   มูลค่าการซื้อขาย    988.25 ล้านบาท ปิดที่  161.50 บาท ลดลง  2.50 บาท
CPF     มูลค่าการซื้อขาย    947.96 ล้านบาท ปิดที่   28.75 บาท เพิ่มขึ้น 1.50 บาท